open-index/open-wikipedia-markdown huggingface dataset:
Βάρος (αποσαφήνιση)

Βάρος ονομάζουμε την ελκτική δύναμη που ασκεί ένας πλανήτης σε ένα σώμα και μετριέται σε νιούτον (Newton). Επίσης με τον όρο **βάρος** χαρακτηρίζεται γενικά οτιδήποτε έχει τάση προς τα κάτω, "*το ποιούν κάτω φέρεσθαι*" κατά Αριστοτέλη. Στο πληθυντικό "βάρη" ονομάζονται και τα διάφορα σταθμά ζύγισης. Ειδικότερα όμως, ο όρος βάρος απαντάται σε διάφορες επιστήμες με διαφορετικές έννοιες όπως:
## Στη Φυσική & τα μαθηματικά
* Βαρύτητα στην Αστρονομία και Φυσική
* Βάρος απόλυτο στη Φυσική
* Ειδικό βάρος στη Φυσική
* Απόλυτο ειδικό βάρος επίσης στη Φυσική
* Κέντρο βάρους
* Βάρος (μαθηματικά) π.χ. ισοβαρής συνάρτηση.

## Στη Χημεία
* Μοριακό βάρος στη Χημεία
* Ατομικό βάρος στη Χημεία
## Στο εμπόριο
* Καθαρό βάρος στο εμπόριο
* Μικτό βάρος στο εμπόριο
* Ωφέλιμο βάρος στο εμπόριο.
## Ναυτιλία & Ναυπηγική
* Νεκρό βάρος περισσότερο ναυτιλιακός όρος
* Βάρος εκτοπίσματος στη Ναυπηγική
## Άλλες χρήσεις
* Οικονομικό βάρος
* Δημόσιο βάρος, συνταγματικός όρος στο πληθυντικό,

Επίσης με το όνομα Βάρος Λήμνου φέρεται χωριό της Λήμνου

### Εκφράσεις

Συνήθεις ελληνικές δημώδεις εκφράσεις με τη λέξη βάρος είναι: *έχω βάρος στο κεφάλι, στο στομάχι, στη συνείδησή μου, μου έγινε βάρος* (σε ενοχλήσεις), *έξοδα εις βάρος μου, έχω πολλά σε βάρους του, φορολογικά βάρη, οικογενειακά βάρη* (σε υποχρεώσεις), τέλος στον αθλητισμό "βάρη" λέγονται οι διάφοροι αλτήρες όπως και ειδικό αγώνισμα Άρση βαρών.
Σαρλ Ραμπεμανανζαρά

Ο **Σαρλ Ραμπεμανανζαρά** (*Charles Rabemananjara*, 9 Ιουνίου 1947) είναι στρατιωτικός και πολιτικός από τη Μαδαγασκάρη. Υπηρέτησε ως πρωθυπουργός της νησιωτικής χώρας από το 2007 ως το Μάρτιο του 2009. 

## Βιογραφία
Γεννήθηκε στις 9 Ιουνίου του 1947. Προέρχεται από τη φυλή Μερινά, όπως ο Μαρκ Ραβαλομανάνα.

## Πολιτική καριέρα
Ορκίστηκε Πρωθυπουργός στις 20 Ιανουαρίου του 2007. Στη διάρκεια της πρώτης προεδρικής θητείας του Μαρκ Ραβαλομανάνα ήταν Αρχηγός του Στρατού, μέχρι το 2005, οπότε και έγινε Υπουργός Εσωτερικών. Έφτασε στο βαθμό του Στρατηγού και ο διορισμός του στην πρωθυπουργία έγινε έπειτα από την αποτυχημένη απόπειρα πραξικοπήματος, το Νοέμβριο του 2006.

Μετά τη διεξαγωγή των βουλευτικών εκλογών, το Σεπτέμβριο του 2007, διορίστηκε νέα κυβέρνηση από τον πρόεδρο, όπου ο Ραμπεμαναζαρά διατηρήθηκε στη θέση του πρωθυπουργού, όπως επίσης και του Υπουργού Εσωτερικών, στις 27 Οκτωβρίου του 2007. Στις 30 Απριλίου του 2008 έγινε επιπλέον υπουργός αρμόδιος για θέματα αποκέντρωσης, στη 19μελή κυβέρνηση που διορίστηκε εκείνη την ημέρα. Ως πρωθυπουργός είναι *ex officio* μέλος του εθνικού Πολιτικού Γραφείου του κυβερνώντος κόμματος *Tiako i Madagasikara* (TIM) και για το λόγο αυτό παρέμεινε μέλος του Πολιτικού Γραφείου κατά το συνέδριο του κόμματος, το Μάιο του 2008.

Τον διαδέχθηκε στην πρωθυπουργία ο Μονζά Ροϊντεφό.

## Παραπομπές


Ραμπεμανα
Κυματοσυνάρτηση

Η **κυματοσυνάρτηση** (η οποία συνήθως συμβολίζεται με το ελληνικό γράμμα \Psi \,) είναι η συνάρτηση που ικανοποιεί την εξίσωση Schrödinger της κβαντικής μηχανικής και στην ουσία περιγράφει ένα κύμα. Σε αυτήν περιέχεται η πληροφορία για την κίνηση ενός σωματίου στο χώρο, αφού βάσει της θεώρησης του De Broglie (ντε Μπρολί) που επιβεβαιώθηκε και πειραματικά, ένα σωμάτιο συμπεριφέρεται σαν ένα κύμα με μήκος κύματος:

: \lambda=\frac{h}{p}\ ,

όπου h η σταθερά δράσεως του Πλανκ και p το μέτρο της ορμής του. Ισοδύναμα, η παραπάνω σχέση μπορεί να εκφραστεί συναρτήσει του κυματαριθμού (k) και της ανηγμένης σταθεράς του Πλανκ (ħ) ως εξής:

: p=\hbar k

Όταν αυτό το μήκος κύματος που φέρει το όνομα μήκος κύματος De Broglie είναι συγκρίσιμο με τις διαστάσεις του χώρου στον οποίο βρίσκεται, τότε εκδηλώνονται οι κυματικές ιδιότητες των σωμάτων.

Παρόλο που στην κυματοσυνάρτηση εμπεριέχεται όλη η γνωστή πληροφορία ενός συστήματος, στην ίδια δεν αποδίδεται φυσικό νόημα ή περιεχόμενο. Σύμφωνα με τη *στατιστική ερμηνεία* που πρωτοδιατυπώθηκε από τον Μαξ Μπορν το 1926, το τετράγωνο της απόλυτης τιμής της κυματοσυνάρτησης είναι αυτό που έχει φυσικό νόημα, καθώς αποτελεί την πυκνότητα πιθανότητας των φυσικών μεγεθών. Σύμφωνα με τη στατιστική ερμηνεία του Μπορν, Η ποσότητα |Ψ(**r**)|² μας δίνει την πυκνότητα πιθανότητας να βρεθεί ένα σωματίδιο που περιγράφεται από τη κυματοσυνάρτηση αυτή μέσα σε ένα στοιχειώδες όγκο d³**r** γύρω από τη θέση **r**.

## Συνθήκη Κανονικοποίησης

Λόγω του ότι είναι βέβαιο γεγονός ότι θα βρούμε ένα σωμάτιο που μελετούμε κάπου στο χώρο, θα πρέπει η συνολική πιθανότητα να βρούμε το σωματίδιο σε ολόκληρο το χώρο να ισούται με μονάδα. Μαθηματικά, αυτό μεταφράζεται στην απαίτηση

: \int |\Psi(\mathbf{r},t)|^2d^3\mathbf{r}=1\ ,

όπου η ολοκλήρωση γίνεται πάνω σε ολόκληρο το χώρο.

Έτσι αν το ολοκλήρωμα μίας κυματοσυνάρτησης είναι πεπερασμένο (δεν απειρίζεται, ή πιο αυστηρά είναι *τετραγωνικά ολοκληρώσιμη*) και ίσο με τη μονάδα με μία σταθερά Μ≠1, αρκεί για να βρούμε την κυματοσυνάρτηση ενός συστήματος να διαιρέσουμε την κυματοσυνάρτηση αυτή με Μ. Δηλαδή αν

:\int|\Psi_M(\mathbf{r},t)|^2d^3\mathbf{r}=M\ ,

τότε

:\Psi(\mathbf{r},t)=\frac{1}{M}\Psi_M(\mathbf{r},t)

όπου ΨM η μη κανονικοποιημένη κυματοσυνάρτηση.

## Βιβλιογραφία
* Τραχανάς Στέφανος, ***Κβαντομηχανική Ι***, Πανεπιστημιακές Εκδόσεις Κρήτης (2009)
* Τραχανάς Στέφανος, ***Κβαντομηχανική ΙΙ***, Πανεπιστημιακές Εκδόσεις Κρήτης (2009)
* Ταμβάκης Κυριάκος, ***Εισαγωγή στην Κβαντομηχανική***, Leader Books 2003

Κατηγορία:Κβαντική μηχανική
Κύματα ντε Μπρολί

Στη φυσική, σύμφωνα με την υπόθεση που διατύπωσε πρώτος ο Γάλλος φυσικός Λουί ντε Μπρολί, η ύλη μπορεί να έχει κυματική συμπεριφορά (κυματοσωματιδιακός δυϊσμός) και επομένως τα υλικά σωματίδια συμπεριφέρονται σε ορισμένες περιπτώσεις ως κύματα, γνωστά και ως **κύματα ντε Μπρολί** ή **Υλοκύματα**. Σύμφωνα με την κυματική αυτή υπόθεση, ένα ελεύθερο ηλεκτρόνιο μάζας m και ταχύτητας v, χαρακτηρίζεται από ένα μήκος κύματος,
:\lambda = \frac{h}{p} = \frac {h}{mv}

όπου *h* η σταθερά του Πλανκ, ενώ η συχνότητά του συνδέεται επίσης με την ενέργειά του, κατά τον ίδιο τρόπο όπως για ένα φωτόνιο,
: f = \frac{E}{h}

Ο ντε Μπρολί διατύπωσε την πρότασή του στα πλαίσια της διδακτορικής του διατριβής, το 1923, σε μία εποχή που δεν υπήρχαν ακόμα πειραματικές ενδείξεις για τα κυματικά χαρακτηριστικά των σωματιδίων, και αργότερα βραβεύτηκε με το Βραβείο Νόμπελ Φυσικής.

* ''Η κυματική φύση του ηλεκτρονίου'', η διάλεξη του Ντε Μπρολί κατά την απονομή του Βραβείου Νόμπελ Φυσικής, 12 Δεκεμβρίου 1929]

Κατηγορία:Κβαντική μηχανική
Επιβραδυντής νετρονίων

Ο όρος **πυρηνικός επιβραδυντής** ή **επιβραδυντής νετρονίων** περιγράφει το περιεχόμενο του πυρήνα ενός πυρηνικού αντιδραστήρα και σκοπός της ύπαρξής του είναι να επιβραδύνει τα λεγόμενα "*γρήγορα νετρόνια*" που δεν μπορούν να συνεισφέρουν στην αλυσιδωτή αντίδραση και να τα επιβραδύνει ώστε να γίνουν "*θερμικά νετρόνια*". Οι πυρηνικοί επιβραδυντές αποτελούνται συνήθως από νερό ή βαρύ ύδωρ (νερό του οποίου τα νουκλίδια του υδρογόνου αποτελούνται στο μεγαλύτερό τους ποσοστό από δευτέριο), ενώ χρησιμοποιούνται και άλλα υλικά όπως ο μόλυβδος αν και έχει τονιστεί πως η χρήση του μπορεί να αποβεί επικίνδυνη, όπως στο πυρηνικό ατύχημα του Τσερνόμπιλ όπου μεταξύ των άλλων οι πλάκες γραφίτη πήραν φωτιά γεγονός που συνετέλεσε στην αύξηση του μεγέθους του ατυχήματος.

Κατηγορία:Πυρηνικοί αντιδραστήρες
Το πνεύμα των νόμων

thumb|Το πνεύμα των νόμων, εξώφυλλο πρώτης έκδοσης 1748.

***Το Πνεύμα των Νόμων*** είναι το κυριότερο συγγραφικό έργο του Μοντεσκιέ. Εκδόθηκε για πρώτη φορά στη Γενεύη το 1748, μετά από 30 χρόνια συγγραφής.

Τα δεκατρία πρώτα βιβλία, που αποτελούν το *πρώτο μέρος* του έργου, αναπτύσσουν τη γνωστή θεωρία των τριών τύπων διακυβέρνησης, που ανάγεται στον Αριστοτέλη, δηλαδή τη δημοκρατία, τη μοναρχία και το δεσποτισμό. Το *δεύτερο μέρος*, από το 14ο έως το 19ο βιβλίο, πραγματεύεται τις υλικές και φυσικές επιδράσεις (έδαφος, κλίμα κλπ) στα ήθη και τους θεσμούς της ανθρώπινης κοινωνίας. Τέλος, το *τρίτο μέρος* του έργου, από το 20ο μέχρι το 26ο βιβλίο, μελετά διαδοχικά την επίδραση των κοινωνικών παραγόντων, του εμπορίου, του νομίσματος κλπ., πάνω στα ήθη, τα έθιμα και τους νόμους. Πέραν αυτών υπάρχουν και τα τελευταία βιβλία, που αναφέρονται στη μελέτη της φεουδαλικής νομοθεσίας και περιέχουν σειρά ιστορικών εικόνων και παραδειγμάτων .

Αρκετές από τις ιδέες που εμπεριέχονται στο πνεύμα των νόμων χρησιμοποιήθηκαν στη σύνταξη του γαλλικού συντάγματος, κατά τη διάρκεια της Γαλλικής Επανάστασης, κυρίως η θεωρία του διαχωρισμού των εξουσιών, ενώ και το αμερικανικό σύνταγμα δανείστηκε ιδέες από το έργο αυτό του Μοντεσκιέ.

Στο πνεύμα των νόμων ο Μοντεσκιέ θεωρεί ως το ιδανικό πολίτευμα όχι τη δημοκρατία, αλλά ένα αριστοκρατικό, αλλά πολύ φιλελεύθερο πολίτευμα. Πριν το κάνει αυτό όμως αναλύει εις βάθος όλους τους νόμους, τόσο εκείνης της εποχής, όσο και των προηγούμενων εποχών.

## Παραπομπές


## Εξωτερικοί σύνδεσμοι
* 

Πνευμα των νομων
Κατηγορία:Ιστορία της πολιτικής φιλοσοφίας
Αβράμι Αχαΐας

Το **Αβράμι** (ή και *Αβράμη*), γνωστότερο ωστόσο ως **Διάσελο**, είναι χωριό της Αχαΐας με 68 κατοίκους και σήμερα ανήκει στη Δημοτική Ενότητα Τριταίας του Δήμου Ερυμάνθου. Έχει ελάχιστους μόνιμους κατοίκους και ο οικισμός ανήκει διοικητικά κατά το ήμισυ στην Κοινότητα Καλετζίου, όπου αποκαλείται η καθαυτή συνοικία του χωριού ως *Αβράμι Καλετζέικων*, και στην Ερυμάνθεια, όπου αποκαλείται ο εκεί συνοικισμός ως *Διάσελο*. Στην πραγματικότητα ήταν δύο οικισμοί, το Αβράμι και το Διάσελο, που ενώθηκαν οικιστικά. Βρίσκεται πάνω στην Ε.Ο. 111 και συγκεκριμένα στην διασταύρωση για Ερυμάνθεια και Καλέντζι. Βρίσκεται σε υψόμετρο 352 μέτρων και απέχει 4 χιλιόμετρα από την Ερυμάνθεια και 13 χιλιόμετρα από το Καλέτζι.

Συνορεύει με τα χωριά Χιόνα, Μαστραντώνη, Μάνεσι, Μικρουλαίικα, Γολέμι, Άγιο Γεώργιο και τον οικισμό Κακαφωναίικα.

## Ιστορικά στοιχεία
Ο οικισμός αναφέρεται σε Οθωμανικούς φορολογικούς καταλόγους (κατάστιχο τιμαρίων 1461/63) σαν ανεξάρτητο χωριό με την ονομασία Αβράμη και κατοίκους αρβανίτικης καταγωγής. Έκτοτε δεν εμφανίζεται ξανά. Αναγνωρίστηκε επίσημα ως οικισμός στις 16/05/1928 και υπήχθη στην τότε Κοινότητα Ερυμανθείας ενώ στις 31/12/1960 υπήχθη στην τότε Κοινότητα Καλεντζίου. Στο Αβράμι λειτουργούσε δημοτικό σχολείο από το 1962 μέχρι το 1986 που έκλεισε.

Η ονομασία Αβράμι είναι ανθρωπωνυμικό και οφείλεται στην οικογένεια Αβραμόπουλου από το Καλέντζι, τους πρώτους οικιστές της περιοχής. Αργότερα ήρθαν και εγκαταστάθηκαν μόνιμα ποιμένες από την Δερβινή, η οικογένεια Αντωνόπουλου, που δημιούργησαν τον οικισμό Διάσελο, αλλά και από το Καλέντζι.

## Δημογραφική εξέλιξη

## Φωτοθήκη
 caption>
   Αρχείο:Diaselo 1.jpg|Το Διάσελο.
   Αρχείο:Diaselo 2.jpg|Το Διάσελο.

## Παραπομπές και υποσημειώσεις

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Γεώργιος Αθ. Πετρόπουλος, *Καλέτζι και Καλετζιώτες*, Αθήνα 2003.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αβράμη, λήμμα Διάσελο.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αβραμίου Αχαΐας. eetaa.gr. Ανακτήθηκε: 04/11/2017.
* Ε.Ε.Τ.Α.Α. - Διοικητικές μεταβολές Κοινότητας Καλεντζίου Αχαΐας, eetaa.gr. Ανακτήθηκε: 04/11/2017.
* Ε.Ε.Τ.Α.Α. - Διοικητικές μεταβολές Δήμου/Κοινότητας Ερυμανθίας Αχαΐας (1835-1841, 1912-1997), eetaa.gr. Ανακτήθηκε: 04/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Κοινότητα Καλεντζίου
Κατηγορία:Δήμος Ερυμάνθου
Ελευθεριακός σοσιαλισμός

Ο **ελευθεριακός [[σοσιαλισμός]]** περιλαμβάνει μία ομάδα πολιτικών θεωριών που στοχεύουν σε μία αυτοδιευθυνόμενη κοινωνία χωρίς κράτος, όπου οι άνθρωποι συνεργάζονται ελεύθερα ως ίσοι (αυτός είναι περίπου ο ορισμός που δίνει στην ιδεατή αταξική, κομμουνιστική κοινωνία ο Φρίντριχ Ένγκελς). Αυτό θα μπορούσε να επιτευχθεί δίνοντας τον άμεσο έλεγχο των μέσων παραγωγής (π.χ. εργοστάσια, γαίες, μεγάλες επιχειρήσεις) και την ευθύνη των πολιτικών αποφάσεων στην εργατική τάξη ή, ευρύτερα, στην κοινωνία, η οποία θα τα διαχειρίζεται μέσα από αμεσοδημοκρατικές διεργασίες σε επίπεδο τοπικών κοινοτήτων. Πολλοί ελευθεριακοί σοσιαλιστές έχουν προτείνει την εθελοντική συνομοσπονδιοποίηση αυτών των αυτοδιοικούμενων κοινοτήτων σε περιφερειακό, ή και παγκόσμιο επίπεδο.

## Η θεμελίωση και το πλαίσιο
Ο πολιτικός χώρος του ελευθεριακού σοσιαλισμού θεμελιώνεται πάνω στις αξίες της αλληλεγγύης και της ελευθερίας. Στο πλαίσιό του δεν υπάρχει καμία κοινωνική, πολιτική ή οικονομική ιεραρχία, αλλά όλοι οι άνθρωποι είναι ίσοι και συμμετέχουν ισότιμα στις πολιτικοκοινωνικές διεργασίες. Ο ελευθεριακός σοσιαλισμός επομένως για την πραγμάτωσή του απαιτεί πολιτικά υποκείμενα με πίστη στις αξίες της ελευθερίας και της αλληλεγγύης, απαλλαγμένα από την ανάγκη του να εξουσιάζονται από κάποιον. Συνήθως απορρίπτει ρητά τόσο την ολιγαρχία όσο και την αντιπροσωπευτική δημοκρατία.

## Τα κινήματα που τον απαρτίζουν
Ιστορικά στον ελευθεριακό σοσιαλισμό συγκαταλέγονται τα κινήματα *του [[αναρχισμός|αναρχισμού]]* (π.χ. αναρχοκομμουνισμός) και ποικίλες τάσεις ελευθεριακού μαρξισμού (π.χ. ο συμβουλιακός κομμουνισμός, ο νεομαρξισμός, οι καταστασιακοί κλπ.). Τα κινήματα και οι τάσεις αυτές αντιπαρατίθενται τόσο με τον «κρατικιστικό σοσιαλισμό» (κυρίως τον λενινισμό και τη σοσιαλδημοκρατία), όσο και με τον φιλελευθερισμό. Ο διαχωρισμός τους από τον κρατικιστικό σοσιαλισμό ανάγεται στη διάσπαση της Πρώτης Διεθνούς, όταν οι αναρχικοί διαφώνησαν με το αίτημα των μαρξιστών για μία μεταβατική, μετεπαναστατική δικτατορία του προλεταριάτου η οποία σταδιακά θα αυτοδιαλυθεί και θα οδηγήσει έτσι στην κομμουνιστική κοινωνία.

## Στη σημερινή εποχή
Σήμερα, ο όρος **ελευθεριακός χώρος** ή **αντιεξουσιαστικός χώρος** χρησιμοποιείται ευρύτερα για να περιγράψει όχι μόνο τους επιγόνους του ιστορικού ελευθεριακού σοσιαλισμού, αλλά και για παρεμφερή πολιτικά κινήματα που απορρίπτουν ή επιχειρούν να υπερβούν τον κλασικό σοσιαλισμό από αντικαπιταλιστική και αντικρατική σκοπιά (π.χ. ο αναρχοατομικισμός, ο μετααριστερός αναρχισμός, το αυτόνομο κίνημα, η κοινωνική οικολογία κ.λπ.). Στον αγγλοσαξονικό κόσμο, ο όρος *ελευθεριακός* ή *[[Δεξιά (πολιτική)|δεξιός]] ελευθεριακός* («libertarianism» ή «right libertarianism») χρησιμοποιείται εναλλακτικά και για να περιγράψει τον αναρχοκαπιταλισμό.

## Πηγές και σημειώσεις


## Εξωτερικοί σύνδεσμοι
* 

*
Κατηγορία:Σοσιαλισμός
Κατηγορία:Αναρχισμός
Κατηγορία:Ιστορία του ελευθερισμού
Κατηγορία:Ιστορία του σοσιαλισμού
Κατηγορία:Πολιτική φιλοσοφία
Κατηγορία:Οικονομικές αντιλήψεις
Shikamaru Nara

Ο **Nara Shikamaru** (Σικαμάρου Νάρα) είναι ένας φανταστικός χαρακτήρας στη σειρά anime και manga Naruto, δημιουργία του Masashi Kishimoto. Ανήκει στην ομάδα 10 με sensei τον Sarutobi Asuma, η οποία αποτελείται από τον ίδιο, τον φίλο του Choji Akimichi και την Yamanaka Ino. Κατά την εξέλιξη του anime γίνεται μέλος των Konoha 11, αποτελώντας έτσι έναν από τους κύριους πρωταγωνιστές του.

"Shika" σημαίνει ελάφι και "maru" σημαίνει "κύκλος" ή "πολύ καλά αναπτυγμένος", παρ'όλα αυτά το "maru" χρησιμοποιείται γενικότερα ως κατάληξη σε ονόματα αγοριών στην Ιαπωνία. Τα ονόματα "Ino", "Shika", "Cho" σχηματίζουν το "Ino-Shika-Cho", το οποίο είναι νικητήριος σχηματισμός στο ιαπωνικό παιχνίδι *Hanafuda*.

Στα poll στη ανάδειξη του πιο δημοφιλούς χαρακτηρα ο Shikamaru συνεχίζει μετά το 3ο κατά σειρά poll να βρίσκεται συνεχώς μέσα στο Top 10, καταλαμβάνοντας συνήθως την 4η ή την 5η θέση.

## Χαρακτήρας

Ο Shikamaru είναι γενικότερα μη ενθουσιώδης τύπος και προσπαθεί να αποφεύγει τη δουλειά. Αυτός είναι και ο λόγος που αναζητάει μέρη λιγοσύχναστα αφού δε θέλει να κάνει πράγματα, που διαφορετικά θα έκανε όταν κάποιος γκρινιάξει αρκετά. Τα σχέδια του αντανακλούν και την προσωπικότητα του, αφού όπως και ο ίδιος είπε σχεδιάζει να γίνει απλά ένας "μεσαίος" ninja με έναν απλά ικανοποιητικό μισθό, έχοντας δύο παιδιά (ένα κορίτσι και ένα αγόρι) και να παραιτηθεί όταν τα παιδιά του θα μπορέσουν να γίνουν ανεξάρτητα. Στον ελεύθερο του χρόνο συνήθως κοιμάται, παρακολουθεί τα σύννεφα ή παίζει παιχνίδια στρατηγικής, όπως το Shogi και το Go (με τον εαυτό του, φυσικά). Όταν βρίσκεται σε καταστάσεις στις οποίες χρειάζεται να καταβάλλει προσπάθεια τείνει να παραδίνεται ή να λέει ότι είναι απασχολημένος. Όταν όμως δεν έχει άλλη επιλογή παρά να συμμετάσχει, υπενθυμίζει πόση αναστάτωση φέρνει χρησιμοποιώντας πάντα την ατάκα "how troublesome" (めんどくせぇ, mendokusē?, English TV "what a drag"). Ο ίδιος είναι απολύτως γνώστης του χαρακτήρα του και χαρακτηρίζει τον εαυτό του ως "ο καλύτερος στο να το βάζει στα πόδια" και "Ο νούμερο 1 δειλός".

## Παραπομπές


Κατηγορία:Χαρακτήρες Naruto
Βραχυκυκλωτήρας

[thumb|'''Πάνω:''' ένα ''jumper block'' πάνω σε ένα [σκληρός δίσκος|σκληρό δίσκο IDE. Αποτελείται από πέντε ζευγη *jumper pins* με ένα τοποθετημένο *βραχυκυκλωτήρα* στο τρίτο από αριστερά ζεύγος. **Κάτω μέρος:** βραχυκυκλωτήρες διαφόρων χρωμάτων.]]

Ο **βραχυκυκλωτήρας** (αγγλ. **jumper**, προφ. **τζάμπερ**) είναι μικρό ηλεκτρονικό εξάρτημα που χρησιμοποιείται στο βραχυκύκλωμα δύο ή περισσότερων σημείων (όπως π.χ. ακίδων για τζάμπερ, δηλ. *jumper pins)* σε ένα ηλεκτρονικό κύκλωμα. Η χρήση του είναι διαδεδομένη στα τυπωμένα κυκλώματα, όπως οι μητρικές πλακέτες και οι κάρτες επέκτασης των υπολογιστών. Στην ελληνική καθημερινή τεχνική ορολογία έχει επικρατήσει ο όρος **τζαμπεράκι**, λόγω του μικρού μεγέθους του εξαρτήματος.

Το εξάρτημα αποτελείται από έναν αγώγιμο μεταλλικό σκελετό ο οποίος περιβάλλεται από πλαστική σκληρή μόνωση, συνήθως μαύρου χρώματος. Συνήθως κατασκευάζεται για jumper pins με διαχωριστική απόσταση 0.1 ίντσες (0.254 εκ.) ή 2 χιλιοστά. Το μέγιστο ρεύμα που μπορεί να περάσει από ένα τζάμπερ είναι της τάξης των 2 ή 2.5 Ampere. Ο αγώγιμος σκελετός κατασκευάζεται από διάφορα υλικά, με επικάλυψη από χρυσό ή κασσίτερο. Η επικάλυψη χρυσού (gold plating) είναι σημαντικά ανθεκτικότερη στην οξείδωση.

Τα *jumper pins*, δηλαδή οι ακίδες στις οποίες τοποθετούνται οι βραχυκυκλωτήρες, είναι οργανωμένα σε ένα ή περισσότερα ζεύγη. Συχνά αυτές οι ακίδες προέρχονται από τον διαχωρισμό μεγάλων ακιδοσειρών (pin headers).

## Μόνιμοι βραχυκυκλωτήρες
Στην ορολογία των σύγχρονων ηλεκτρονικών κυκλωμάτων, ως «τζάμπερ» αναφέρεται επίσης και κάθε είδους εξάρτημα το οποίο τοποθετείται κατευθείαν και μόνιμα σε ένα τυπωμένο κύκλωμα, με σκοπό την ηλεκτρική ένωση δύο σημείων του. Τέτοια στοιχεία μπορούν να είναι απλά σύρματα, ομάδες συρμάτων σε μορφή εξαρτήματος (chip jumpers) ή αντιστάτες με πολύ μικρή αντίσταση (resistor jumpers). Τα chip jumpers χρησιμοποιούνται εκεί όπου χρειάζεται να περάσει το σήμα πάνω από άλλους αγωγούς, χωρίς να χρειαστεί να προστεθούν νέα στρώματα (layers) στο τυπωμένο κύκλωμα. Τα resistor jumpers δίνουν τη δυνατότητα μελλοντικής τοποθέτησης άλλης τιμής αντίστασης, καθώς αυτά έχουν τις ίδιες διαστάσεις και κατασκευή με τις υπόλοιπες αντιστάσεις με τεχνιολογία επιφανειακής τοποθέτησης (surface mount technology).

## Πηγές


Κατηγορία:Υλικό υπολογιστών
Βιττόριο ντε Σίκα

Ο **Βιττόριο ντε Σίκα** ή, ορθότερα, **Βιτόριο ντε Σίκα** (), (7 Ιουλίου 1901 - 13 Νοεμβρίου 1974) ήταν Ιταλός σκηνοθέτης και ηθοποιός του κινηματογράφου. Υπήρξε ένας από τους κύριους εκπροσώπους του ιταλικού νεορεαλισμού.

Ο Βιτόριο ντε Σίκα γεννήθηκε το 1901 στο Σόρα της επαρχίας Φροζινόνε του Λατίου. Γιος Ιταλού επιχειρηματία, αρχικά ξεκίνησε σπουδές για σταδιοδρομία τραπεζικού, πλην όμως η οικονομική ανάγκη τον υποχρέωσε το 1923 να συμμετάσχει ως μέλος σε θεατρικό θίασο όπου και ακολούθησε το επάγγελμα του ηθοποιού. Το 1926, παράλληλα με την ενασχόλησή του με το θέατρο, στράφηκε προς τον κινηματογράφο. Πρώτος του ρόλος στον κινηματογράφο, που τον καθιέρωσε και ως κινηματογραφικό αστέρι, ήταν στην ταινία *[[Οι άντρες, τι παλιάνθρωποι!]]* (1932) σε σκηνοθεσία του Μάριο Καμερίνι. Η δε πρώτη του ταινία ως σκηνοθέτης ήταν το *[[Δυο ντουζίνες κόκκινα τριαντάφυλλα]]* (1940).

Οι επόμενες ταινίες του, μετά τον Β΄ Παγκόσμιο Πόλεμο, όπως ''Λούστρο παπουτσιών'' (Sciuscia, 1946), Κλέφτης ποδηλάτων (Ladri Di Biciclette, 1948), *[[Θαύμα στο Μιλάνο]]* (Miracolo A Milano, 1951), *[[Ό,τι μου αρνήθηκαν οι άνθρωποι]]* (Umberto D., 1952) θεωρούνται κορυφαία έργα του νεορεαλισμού, καθώς εκφράζουν με πόνο και ανθρωπιά τη δραματική κοινωνική κατάσταση της μεταπολεμικής Ιταλίας (εγκαταλειμμένα παιδιά, άνεργοι, άστεγοι). Με την ταινία ''Η ατιμασμένη'' (La Ciociara, 1960), βασισμένη στο μυθιστόρημα του Αλμπέρτο Μοράβια και με πρωταγωνίστρια τη Σοφία Λόρεν, έκλεισε η νεορεαλιστική περίοδος. Έπειτα, ο Βιτόριο ντε Σίκα σκηνοθέτησε κυρίως εμπορικές ταινίες όπως ''Φιλουμένα Μαρτουράνο - Γάμος αλά ιταλικά'' (Matrimonio All' Italiana, 1964) βασισμένη στο θεατρικό του Εντουάρντο Ντε Φιλίπο *[[Φιλουμένα Μαρτουράνο]]*. Ακόμα δύο ταινίες του, πάντως, κέρδισαν το βραβείο Όσκαρ καλύτερης ξένης ταινίας: *[[Χθες, σήμερα, αύριο]]* (Ieri, Oggi E Domani, 1963) και *[[Ο κήπος των Φίντζι-Κοντίνι]]* (Il Giardino Dei Finzi Contini, 1970) που βασίζεται στο δημοφιλές μυθιστόρημα του Τζόρτζο Μπασάνι. Τελευταίες του ταινίες ήταν *[[Το ιντερμέτζο μιας παντρεμένης]]* (Una Breve Vacanza, 1974) και το *[[Τελευταίο ταξίδι]]* (Il Viaggio, 1974). Πέθανε στο Παρίσι το ίδιο έτος, 1974. Υπήρξε υποστηρικτής του κομμουνιστικού κόμματος Ιταλίας.

Η πρεμιέρα της ταινίας του *Τελευταίο ταξίδι* έλαβε χώρα στο Παρίσι λίγο μετά τον θάνατό του.

## Φιλμογραφία

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ. 46ος, σελ.70.

## Εξωτερικοί σύνδεσμοι

* 

Κατηγορία:Ιταλοί σεναριογράφοι
Κατηγορία:Ιταλοί ηθοποιοί κινηματογράφου
Κατηγορία:Ιταλοί ηθοποιοί βωβών ταινιών
Κατηγορία:Ιταλοί σκηνοθέτες κινηματογράφου
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Καλαμάκι

Με το όνομα **Καλαμάκι** συναντώνται οι παρακάτω οικισμοί της Ελλάδας

*Καλαμάκι Άνδρου
*Καλαμάκι Αργολίδας
*Καλαμάκι Αττικής (ή και Άλιμος)
*Καλαμάκι Βοιωτίας
***Καλαμάκι Αχαΐας**
**Καλαμάκι Άρμπουνα Αχαΐας ή Καλαμάκι Καλαβρύτων
**Καλαμάκι Μόβρης Αχαΐας (πρώην Βίδοβα) ή Καλαμάκι Λιμνοχωρίου Αχαΐας
**Καλαμάκι Ωλενίας Αχαΐας (πρώην Χαρμπιλαίικα) ή Καλαμάκι Αγίου Νικολάου Κράλης Αχαΐας
*Καλαμάκι Ζακύνθου
*Καλαμάκι Ηρακλείου
*Καλαμάκι Ιεράπετρας
*Καλαμάκι Κυκλάδων
*Καλαμάκι Λάρισας
*Καλαμάκι Μαγνησίας
*Καλαμάκι Μεσσηνίας
*Καλαμάκι Φθιώτιδας

## Επίσης
* Καλαμάκι πόσης
* Καλαμάκι Αχαΐας

Κατηγορία:Αποσαφηνίσεις ελληνικών τοπωνυμίων
Αγώνες Καλής Θέλησης

Οι **Αγώνες Καλής Θέλησης** (αγγλ. *Goodwill Games*) ήταν μια διεθνής αθλητική διοργάνωση, ιδρυτής της οποίας ήταν ο Τεντ Τέρνερ. Ξεκίνησαν ως αντίδραση στα πολιτικά προβλήματα που εμφανίστηκαν στους Ολυμπιακούς Αγώνες της Μόσχας, το 1980. Η εισβολή των Σοβιετικών στο Αφγανιστάν το 1979 είχε ως αποτέλεσμα το μποϋκοτάζ των Αγώνων από τις ΗΠΑ και άλλες δυτικές χώρες, γεγονός που ανταπέδωσαν οι χώρες του σοβιετικού μπλοκ στους Ολυμπιακούς Αγώνες του Λος Άντζελες το 1984.

## Λεπτομέρειες

Οι πρώτοι Αγώνες Καλής Θέλησης διεξήχθησαν στη Μόσχα το 1986 και στο πρόγραμμά τους υπήρχαν 182 αγωνίσματα. Έλαβαν μέρος περισσότεροι από 3.000 αθλητές από 79 χώρες. Σημειώθηκαν παγκόσμια ρεκόρ από το Σεργκέι Μπούμπκα στο άλμα επί κοντώ, την Τζάκι Τζόινερ-Κέρσι στο έπταθλο κ.ά.

Οι Αγώνες του 1994 έγιναν στην Αγία Πετρούπολη της Ρωσίας, μετά την διάλυση της Σοβιετικής Ένωσης και την ανακήρυξη ανεξάρτητων δημοκρατιών. Οι τελευταίοι αγώνες του Τεντ Τέρνερ έγιναν το 1998 στην πόλη της Νέας Υόρκης με αξιοσημείωτα ρεκόρ και επιδόσεις. 

Αργότερα τα δικαιώματα των αγώνων αγοράστηκαν από την εταιρεία *Time Warner* της Αυστραλίας, που διοργάνωσε τους τελευταίους το 2001. Στη διοργάνωση αυτή η Αυστραλία κέρδισε τα περισσότερα μετάλλια αλλά δεν υπήρχε αντίστοιχο τηλεοπτικό ενδιαφέρον αν και οι αγώνες μεταδόθηκαν ζωντανά.

Συνολικά διεξήχθησαν πέντε θερινές και μια χειμερινή διοργάνωση. Το 2005 είχε προγραμματιστεί να διεξαχθούν η έκτη θερινή και η δεύτερη χειμερινή διοργάνωση. Τελικά, ματαιώθηκαν και έκτοτε οι αγώνες δεν έγιναν ξανά.

## Οι διοργανώσεις

### Θερινοί Αγώνες Καλής Θέλησης

* 1986:  Μόσχα (3.000 αθλητές - 79 χώρες)

* 1990:  Σιάτλ (2.300 αθλητές - 54 χώρες)

* 1994:  Αγία Πετρούπολη (2.000 αθλητές - 74 χώρες)

* 1998:  Νέα Υόρκη

* 2001:  Μπρισμπέιν 

* 2005:  Φοίνιξ (επρόκειτο να διεξαχθούν αλλά ακυρώθηκαν)

### Χειμερινοί Αγώνες Καλής Θέλησης

* 2000:  Λέικ Πλέισιντ 

* 2005:  Κάλγκαρι (επρόκειτο να διεξαχθούν αλλά ακυρώθηκαν)

Κατηγορία:Καταργηθείσες αθλητικές διοργανώσεις
Σεργκέι Μπούμπκα

Ο **Σεργκέι Ναζάροβιτς Μπούμπκα** (, γεννήθηκε 4 Δεκεμβρίου 1963) είναι Ουκρανός επικοντιστής που θεωρείται ως ο κορυφαίος στο αγώνισμά του τον 20ό αιώνα, και από τους καλύτερους στη σύγχρονη ιστορία του κλασικού αθλητισμού. Εκπροσωπούσε τη Σοβιετική Ένωση έως και τη διάλυσή της το 1991.  

Ο Μπούμπκα έχει κατακτήσει 6 συνεχόμενα Παγκόσμια Πρωταθλήματα Στίβου, ένα χρυσό μετάλλιο στους Ολυμπιακούς και έχει σπάσει το παγκόσμιο ρεκόρ άλματος επί κοντώ 35 φορές (17 ανοικτού και 18 κλειστού στίβου), τα περισσότερα από οποιοδήποτε άλλο αθλητή στίβου. Είναι ο πρώτος που πέρασε τα 6 μέτρα το 1994. 

Κατείχε τη δεύτερη καλύτερη επίδοση όλων των εποχών με 6,14 μέτρα σε ανοικτό στίβο από τις 31 Ιουλίου 1994 στο Σεστριέρε της Ιταλίας μέχρι τις 28 Φεβρουαρίου του 2026 αφού τον ξεπέρασε ο Εμμανουήλ Καραλής στο Πανελλήνιο πρωτάθλημα κλειστού στίβου με 6,17 μέτρα.

Στον κλειστό στίβο κατέχει την τέταρτη καλύτερη επίδοση όλων των εποχών, πίσω από τα 6,30 μέτρα του Άρμαντ Ντουπλάντις, τα 6,17 μέτρα του Εμμανουήλ Καραλή (28 Φεβρουαρίου 2026) και τα 6,16 μέτρα του Γάλλου Ρενό Λαβιλενί (επετεύχθη στις 15 Φεβρουαρίου 2014). Το άλμα του Μπούμπκα ήταν στα 6,15 μέτρα και σημειώθηκε στις 21 Φεβρουαρίου 1993 στο Ντόνετσκ της Ουκρανίας.

## Παραπομπές


## Εξωτερικοί σύνδεσμοι
 
* Sergey BUBKA 

Κατηγορία:Επικοντιστές
Κατηγορία:Ουκρανοί αθλητές του στίβου
Κατηγορία:Σοβιετικοί αθλητές του στίβου
Κατηγορία:Σοβιετικοί Ολυμπιονίκες
Κατηγορία:Ουκρανοί Ολυμπιονίκες
Κατηγορία:Παγκόσμιοι πρωταθλητές στίβου 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου 
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Εισαχθέντες στο Hall of Fame της IAAF
Κατηγορία:Μέλη Διεθνούς Ολυμπιακής Επιτροπής 
Κατηγορία:Αποδέκτες του Τάγματος του Κόκκινου Λαβάρου της Εργασίας
Κατηγορία:Αποδέκτες του Τάγματος του Λένιν
Κομνάς Τράκας

Ο **Κομνάς (Κομνηνός) Τράκας** (1786 - 1840) ήταν αγωνιστής της επανάστασης του 1821.
## Βιογραφικά στοιχεία

Ο Κομνηνός "Κομνάς" - Τράκας (1786 - 1840) ήταν αγωνιστής της επανάστασης του 1821. Γέννηση: Αγόριανη 1786 Θάνατος: Αγόριανη 1840 

Ήταν εγγονός του Κομνά (Κομνηνού) Τράκα, κτήτορα του χωριού Αγόριανη του Παρνασσού.

Πατέρας του ήταν ο Θεόδωρος Τράκας. Ένας εκ των έξι γιών του Κομνά. Από τους λοιπούς γνωρίζουμε τα ονόματα των τριών: Iωάννη, Δημητρίου και Λουκά.

Σύμφωνα με την παράδοση η οικογένεια των Κομνηνών επικράτησε να αποκαλείται οικογένεια Τράκα, επειδή, όταν ήταν παιδί ο παππούς Κομνάς, και έπαιζε με τα άλλα παιδιά τις αμάδες, μιμούνταν τον ήχο που κάνουν οι αμάδες όταν «τρακάρουν» και έτσι τους κέρδιζε. 

Ο Κομνάς Τράκας Ήταν πρωτεξάδελφος του θρυλικού πρωτοπαλίκαρου της Αγόριανης: Δήμου Καλπούζου, γιου του Ιωάννη Τράκα. Ο οποίος Καλπούζος επονομαζόταν έτσι λόγω του ότι «κάλπαζε» ως αεικίνητος και ταχύς.

Ο Κομνάς Τράκας συναγωνιστής του Πανουργιά και έσωσε τον Οδυσσέα Ανδρούτσο από την σχεδιαζόμενη δολοφονία του προειδοποιώντας τον σχετικά. Μαζί με τους γιούς του πρωτοστάτησε στο ξεκίνημα της Επανάστασης της Παρνασσίδος και στην πολιορκία της Άμφισσας. 

Στην πολιορκία σκοτώθηκε ο αδελφός του Σταμάτης. Όταν ο Θεόδωρος, πατέρας του Κομνά Τράκα, είδε τον γιό του νεκρό είπε: "Γάμος χωρίς σφαχτά δεν γίνεται". 

Ο Κομνάς Τράκας διέθεσε από την περιουσία του (300.000 γρόσια) για την επανάσταση του 1821. Πολέμησε ηρωικά και διακρίθηκε για την εξαιρετική του ανδρεία και τις πολεμικές του ικανότητες μαζί με τον Αθανάσιο Διάκο και με τον Οδυσσέα Ανδρούτσο στη Μάχη στο Χάνι της Γραβιάς, στην Άμπλιανη και στα Καρκαβίλια του Παρνασσού όπου έσωσε χιλιάδες γυναικόπαιδα από την αιχμαλωσία. 

Διακρίθηκε ακόμη στην μάχη στα Βασιλικά και το Μάνεση της Ελάτειας όπου και απαθανατίστηκε η δόξα του με δημοτικό τραγούδι. 

Μετά την απελευθέρωση, ο βασιλιάς Όθωνας του απένειμε το παράσημο του "Ταγματάρχη της Φάλαγγος". Γιος του ήταν ο Θεόδωρος Τράκας και δισέγγονή του η Βικτωρία Κυριαζή, σύζυγος του Γεωργίου Σκλαβούνου.

## Παραπομπές


## Πηγές
* Πανδέκτης - Προσωπικά στοιχεία και λιθογραφία
* ASSASSINAT DE  DIMOS KALPOUZOS Emile Legrand 1893

Κατηγορία:Οπλαρχηγοί του 1821
Σάρι

*Για το παραδοσιακό ένδυμα, δείτε [[Σάρι (ένδυμα)]].*
Το **Σάρι** (γλώσσα Ταβαρί: Sari) είναι σημαντική πόλη και πρωτεύουσα του Μαζανταράν, Ιράν. Βρίσκεται ανάμεσα στα όρη Ελμπούρζ και την Κασπία Θάλασσα. Ήταν πρωτεύουσα του μεσαιωνικού κράτους του Ταμπαριστάν. Έχει περίπου 300.000 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Δαναός

Ο **Δαναός** ήταν γιος του βασιλιά της Αιγύπτου («χώρας των Μελαμπόδων» όπως την αποκαλούσαν τότε) Βήλου, απογόνου της Ιούς, και της Αγχινόης ή Αγχιρρόης, κόρης του Νείλου, και δίδυμος αδελφός του Αιγύπτου. Ο Ευριπίδης αναφέρει ότι είχε αδέλφια και τους Κηφέα και Φινέα και κατά άλλο μύθο και τους Φοίνικα και Αγήνορα. 

Ο Βήλος πριν πεθάνει όρισε τον Δαναό ως βασιλιά της Λιβύης, όπου και ίδρυσε το ιερό του Άμμωνος, και τον Αίγυπτο βασιλιά της Αραβίας, την οποία και ονόμασε «Αίγυπτο». Ο Αίγυπτος απέκτησε 50 γιους και ο Δαναός 50 κόρες, τις Δαναΐδες, από τις γυναίκες που παντρεύτηκε: (Ευρώπη, Αντινόη, Τεγέα και Κασσιέπεια). Όμως ο Δαναός φοβούμενος τους 50 γιους του Αίγυπτου καθοδηγούμενος από τη Θεά Αθηνά ναυπήγησε πλοίο με 50 κουπιά, και με αυτό έφυγε μαζί με τις κόρες του.

Πρώτα προσέγγισαν τη Λίνδο της Ρόδου (αποικία των Αργείων) όπου ο Δαναός ίδρυσε το ιερό της Λινδίας Αθηνάς. Τελικά αποβιβάστηκαν στο χωριό Απόβαθμοι (το σημερινό Κιβέρι του Νομού Αργολίδας) απ’ όπου και ο Δαναός μετέβη στο Άργος. Βασιλιάς του Άργους τότε ήταν ο Γελάνωρας. Σαν έφτασε εκεί, ο Δαναός ζήτησε να του παραδώσουν τον θρόνο, διότι του ανήκε, αφού η προγιαγιά του Ιώ, ήταν κόρη του βασιλιά Ινάχου του Άργους. Οι Αργείοι επιφυλάχθηκαν να απαντήσουν και έθεσαν το θέμα σε δημοψήφισμα. Αλλά ενώ αναμενόταν η απάντηση του λαού, ένας λύκος μπήκε στην πόλη και επιτέθηκε σε ταύρο που ζούσε μέσα σε αυτή. Οι Αργείοι παρακολούθησαν την πάλη των δύο ζώων. Τελικά ο ταύρος νικήθηκε και κατασπαράχτηκε από τον λύκο. Τότε οι κάτοικοι του Άργους, θεώρησαν το αποτέλεσμα οιωνό ευνοϊκό για τον Δαναό και του παραχώρησαν το βασίλειο.

Μετά από αυτό, ο Δαναός έχτισε τον ναό του Λύκειου Απόλλωνα και αφιέρωσε γλυπτό που παρίστανε την πάλη των δύο ζώων και μια νεαρή κοπέλα (προφανώς την Αρτέμιδα) που πετούσε πέτρες στον ταύρο. Μετά αφιερώθηκε στο να διδάξει τα γράμματα και την καλλιέργεια των αγρών στους Αργείους, να ανοίξει πηγάδια και να ποτίσει τις καλλιέργειες. Όμως, ενώ ζούσε ευτυχής με τις κόρες του και τους υπηκόους του, κατέφθασαν στο Άργος οι γιοι του αδελφού του, που ήθελαν να παντρευτούν τις κόρες του, τις Δαναΐδες. Υπήρξαν αντιρρήσεις, αλλά οι γιοι του Αίγυπτου, δε σήκωναν κουβέντα. Έτσι ακολούθησε ομαδικός γάμος, αλλά την πρώτη νύχτα του γάμου οι Δαναΐδες κατάσφαξαν τους συζύγους με μικρά ξίφη που τις είχε εφοδιάσει ο πατέρας τους. Ο μόνος γιος του Αίγυπτου που γλίτωσε ήταν ο Λυγκεύς, διότι τον ερωτεύθηκε η Δαναϊδα Υπερμήστρα, που του έτυχε, και τον φυγάδευσε.

Ο Δαναός βασίλευσε ως τα βαθιά γεράματά του.

## Γενεαλογία

## Παραπομπές


Κατηγορία:Βασιλείς του Άργους
Δαναο
Γιάννης Μυλωνογιάννης

Ο **Γιάννης Μυλωνογιάννης** (*Juntaro*) είναι δημιουργός κόμικς. Διακρίθηκε με το 2ο βραβείο «Νέων Τάλεντων» του περιοδικού 9 το καλοκαίρι του 2006. Έχουν κυκλοφορήσει δύο τεύχη του fanzine/comic του, Roppongi. Ο Μυλωνογιάννης έχει σχεδιάσει εξώφυλλα και για το περιοδικό 9.

## Εξωτερικοί σύνδεσμοι

*Επίσημη σελίδα του δημιουργού 

## Παραπομπές


Μυλωνογιάννης
Κουνουπίδι

Το **κουνουπίδι** (επιστ. ***Βρασσική η λαχανώδης'' ποικ. η ''βοτρύτης***, ***Brassica oleracea'' var. ''botrytis***) είναι φυτό ποώδες, μονοετές ή διετές και ανήκει στην οικογένεια των Σταυρανθών και στο γένος *Βρασσική* *(Brassica)*. Κατάγεται από τις χώρες της Ανατολικής Μεσογείου ενώ αναφορές υπάρχουν και στην Αρχαία Ελλάδα και Αίγυπτο.

Το ύψος του μπορεί να φτάσει τα 80 εκατοστά. Τα φύλλα του είναι μακριά και τα εσωτερικά γέρνουν προς το κέντρο του φυτού. Στην κορυφή του σχηματίζεται μία συμπαγής μάζα από υπερτροφικά άνθη και σαρκώδεις μίσχους που λέγεται *ανθοκεφαλή*.

## Καλλιέργεια
Το κουνουπίδι καλλιεργείται κυρίως στις  περιοχές της Μεσογείου,  και στις παραθαλάσσιες περιοχές του Ατλαντικού ωκεανού για την ανθοκεφαλή του. Από το Μάιο μέχρι τον Αύγουστο σπέρνεται σε φυτώρια και μετά την πάροδο 1 μήνα, αφού βλαστήσουν, τα μικρά αυτά φυτάρια  μεταφυτεύονται στο χωράφι. Είναι ευαίσθητο στις υψηλές θερμοκρασίες και στις πολλές βροχές. Μία μέση θερμοκρασία 10-12 βαθμούς είναι κατάλληλη για την ανάπτυξη του. Μπορεί να καλλιεργηθεί στα περισσότερα εδάφη αρκεί να υπάρχει η κατάλληλη ύδρευση. Ανάλογα με την ποικιλία και την καλλιέργεια η συγκομιδή γίνεται 5 περίπου μήνες μετά τη σπορά. Όταν η ανθοκεφαλή πάρει το συνηθισμένο σχήμα κόβεται μαζί με 3-4 φύλλα που την προστατεύουν κατά τη μεταφορά και από το φως.

Στη βόρεια Ευρώπη καλλιεργείται μια μονοετής  ποικιλία τους καλοκαιρινούς μήνες. Στην Ελλάδα το κουνουπίδι καλλιεργείται τη χειμερινή περίοδο κυρίως στις Εύβοια, Αττική, Μεσσηνία, Κέρκυρα και Αρκαδία και είναι διετές.  Η καλλιέργεια του καλύπτει περίπου 30,000 στρέμματα με παραγωγή πάνω από 36,000 τόνους ετησίως.

## Μαγειρική
Το κουνουπίδι τρώγεται μαγειρεμένο ή διατηρημένο σε ξύδι (τουρσί) και θεωρητικά αποδίδει λίγες θερμίδες. Έρευνες υποστηρίζουν ότι η μέτρηση θερμίδων δεν είναι δυνατόν να γίνει με ακρίβεια. Μπορεί να μαγειρευτεί είτε νερόβραστο, οπότε τρώγεται με την προσθήκη λεμονιού, αλατιού ή/και λαδιού, είτε με την προσθήκη ντομάτας, κρεμμυδιού και μπαχαρικών, κυρίως γαρύφαλλου και μπαχαριού.

## Εξωτερικοί σύνδεσμοι
* 
* 
* 
* 

Κατηγορία:Λαχανικά
Κατηγορία:Κράμβη
Γιάννης Ευαγγελίδης (σχεδιαστής μόδας)

Ο **Γιάννης Ευαγγελίδης** είναι σχεδιαστής μόδας που με τη δουλειά του διέπρεψε στο εξωτερικό λανσάροντας φορέματα εμπνευσμένα από παραδοσιακές Ελληνικές ενδυμασίες.

## Βιογραφικά στοιχεία
Γεννήθηκε στην Κύπρο. Σε ηλικία 18 ετών ήρθε στην Αθήνα όπου πολύ σύντομα παντρεύτηκε τη Βάσω Κουρτίδη, με την οποία δημιούργησαν τον ομώνυμο οίκο υψηλής ραπτικής. Μοντέλα του σκιτσάριζε ο ζωγράφος Εγγονόπουλος. Ήταν ο πρώτος που αξιοποίησε τα στοιχεία της ελληνικής τέχνης, αρχαϊκής και λαϊκής, δίνοντας μια νέα πνοή στην αθηναϊκή μόδα. Την περίοδο του πολέμου υποχρεώθηκε να φύγει από την Ελλάδα και το 1948 κατέληξε στο Λονδίνο. Επόμενος σταθμός του η Αμερική, όπου εκτός από τις δημιουργίες υψηλής ραπτικής έγινε και καλλιτεχνικός σύμβουλος στο γνωστό κοσμηματοπωλείο «Tiffany’s».

Τη δεκαετία του 1950, δημιουργίες του γίνονται εξώφυλλο στο γερμανικό περιοδικό ”Sie und Er” και φωτογραφίες με μοντέλα, συνοδεύουν το άρθρο του Otto Kielmeyer με τίτλο “La mode grecque” στην τριμηνιαία τουριστική έκδοση En Grece  του Υφυπουργείου Τύπου και Τουρισμού.
Ο Ευαγγελίδης αξιοποιεί τα στοιχεία της ελληνικής λαϊκής τέχνης, αφού τα μελετά εκτενώς στο μουσείο Μπενάκη. Εμπνέεται από τις παραδοσιακές φορεσιές και δημιουργεί σχέδια και μοτίβα που απέπνεαν ελληνικότητα. Φωτογραφίες με τα φορέματά του υπάρχει σε άρθρα των New York Times και New York Journal, με αφορμή την συμμετοχή του στην Παγκόσμια Έκθεση που διοργανώθηκε στη Νέα Υόρκη στο ξενοδοχείο St. Regis, υπό την αιγίδα του ελληνικού υφυπουργείου Τύπου και Τουρισμού, στις 26 Δεκεμβρίου του 1939. Οι δημιουργίες του ταξιδεύουν σε Ευρώπη και Αμερική και ντύνουν τις κομψότερες των ευρωπαϊκών και νεοϋορκέζικων κύκλων.

## Βιβλιογραφία
* Δημήτρης Δ. Λυμπερόπουλος, «Ελληνική μόδα 1900-2000, ένας αιώνας δημιουργίας» Αθήνα 1999.
* Μ.Μπενάκη, Πελοποννησιακό Λαογραφικό ίδρυμα, "	Ενδύεσθαι,Για ένα Μουσείο Πολιτισμού του Ενδύματος", Αθήνα 2010
## Παραπομπές


Κατηγορία:Κύπριοι σχεδιαστές μόδας
Ντίμης Κρίτσας

Ο **Ντίμης Κρίτσας** (Αθήνα, 6 Δεκεμβρίου 1923 -  Αθήνα, 7 Νοεμβρίου 2025) ήταν Έλληνας σχεδιαστής μόδας.

## Βιογραφία
Η οικογένειά του τον προόριζε  για σπουδές στη Σορβόννη με στόχο το διπλωματικό σώμα, αλλά τον κέρδισε η μόδα. Τελείωσε την *École de Saint Rocque* την *École du Louvre* και την *Académie de Coupe* κατόπιν δούλεψε με τον Μπαλενθιάγα και τον Jacques Fath. To 1954 επέστρεψε στην Αθήνα, όπου άνοιξε το “Maison de Couture Kritsas” στην οδό Βουκουρεστίου, με πελάτισσες πολλές από τις κομψές Αθηναίες της εποχής. Το 1965 έκανε το άνοιγμά του στο διεθνή χώρο, ξεκινώντας από την Αυστραλία και αμέσως μετά στην Αμερική, όπου η Elizabeth Arden αγόρασε όλη τη δουλειά του. Το 1970 δημιούργησε τη δική του “Dimitris Kritsas Incorporated”. Εκτός από τις δημιουργίες υψηλής ραπτικής, έχει κάνει κοστούμια για τον κινηματογράφο και το θέατρο στην Ελλάδα και το εξωτερικό. Ο ορισμός του για την κομψότητα είναι: απλότητα και προσωπικοτητα.

Στην Ελλάδα έντυσε τις μεγαλύτερες πρωταγωνίστριες του θεάτρου και του κινηματογράφου.Οπως η Αλίκη Βουγιουκλάκη, Έλλη Λαμπέτη, Τζένη Καρέζη, Βούλα Ζουμπουλάκη, Ρίτα Μυράτ, Βάσω Μανωλίδου, Μαίρη Χρονοπούλου και την εξαδέλφη του Μελίνα Μερκούρη σε πολλά διεθνή κινηματογραφικά φιλμς. Επίσης έντυσε πολλές διεθνής σταρς οπως η Ρόμι Σνάιντερ, η Λάνα Τάρνερ, η Χέντι Λαμάρ, Φρανσουάζ Αρντί και Λίλιαν Γκις όταν πήρε το τιμητικό Όσκαρ. Στην Νέα Υόρκη, όπου εργάσθηκε με επιτυχία για 25 χρονια, σχεδίασε φορέματα για πολύ μεγάλα ονόματα και τιτλουχους όπως η Πριγκήπισσα του Κεντ της Αγγλίας, η Κριστίνα Χένρυ Φορντ, Σαρλότ Φοντ Νιάρχου, Μπάρμπαρα Χάττον, και τη Ζωή Λάσκαρη στον κινηματογράφο και στην προσωπική της ζωή.

Απεβίωσε στις 7 Νοεμβρίου 2025, σε ηλικία 101 ετών.

## Παραπομπές


Κρίτσας
Γεώργιος Σταυρόπουλος

Ο **Γεώργιος Σταυρόπουλος** (αγγλικά: *George Stavropoulos*, Τρίπολη Αρκαδίας, 1920 - Νέα Υόρκη, 1990) ήταν Έλληνας σχεδιαστής μόδας που πραγματοποίησε σημαντική καριέρα στις ΗΠΑ.

## Βιογραφία
Γεννήθηκε το 1920 στην Τρίπολη της Αρκαδίας και ήταν το έβδομο από τα εννιά παιδιά πολύτεκνης οικογένειας. Το 1949 άνοιξε οίκο μόδας στην Αθήνα. και το 1952 δέχτηκε πρόταση από τον Κριστιάν Ντιορ για να εργαστεί για αυτόν στο Παρίσι, την οποία όμως απέρριψε. Αργότερα παντρεύτηκε την Ελληνοαμερικανίδα υπάλληλο της αμερικανικής πρεσβείας της Αθήνας, Νάνσυ Αγγελάκου και μετακόμισε στις ΗΠΑ.

Με την εγκατάστασή του το 1961 στις ΗΠΑ και συγκεκριμένα στη Νέα Υόρκη, ξεκίνησε μια σειρά πρετ-α-πορτέ και ενδυμάτων υψηλής ραπτικής. Τα δημοφιλέστερα σχέδιά του είναι εμπνευσμένα από την κλασική αρχαία ελληνική πτυχωτή σιλουέτα ενώ τα ρούχα του αντικατοπτρίζουν το πνεύμα της δεκαετίας του 1970. Τα στενά, συχνά λοξά κομμένα, μακριά φορέματα απεικονίζουν την εικόνα της σιλουέτας της εποχής εκείνης. Ο Σταυρόπουλος δημιουργούσε πάνω στο μοντέλο, συχνά με ένα μονοκόμματο κομμάτι υφάσματος. Εκτός από βελούδο σιφόν, χρησιμοποιούσε δαντέλες, μεταξωτό ζέρσεϊ, κεντημένη οργαντίνα και λαμέ βελούδο. Κατά τη διάρκεια της καριέρας του διετέλεσε μόδιστρος προσωπικοτήτων όπως η Ελίζαμπεθ Τέιλορ, η πρώτη κυρία των ΗΠΑ Λέιντι Μπερντ Τζόνσον, η Μαρία Κάλλας και η Μπάρμπρα Στράιζαντ ενώ ανέλαβε την ενδυματολογική επιμέλεια για διάφορες εκδηλώσεις και τηλεοπτικά σόου όπως τα Βραβεία Tony, η τηλεοπτική εκπομπή του Εντ Σάλλιβαν κ.ά.

Ο Σταυρόπουλος απεβίωσε το 1990 στη Νέα Υόρκη από τον καρκίνο του πνεύμονα. Από τον γάμο του με την Νάνσυ Αγγελάκου είχε αποκτήσει έναν γιο ονόματι Πήτερ,

## Παραπομπές


Κατηγορία:Έλληνες σχεδιαστές μόδας
Κατηγορία:Έλληνες σχεδιαστές μόδας της διασποράς
Όπερα του Σίδνεϊ

Η **Όπερα του Σίδνεϊ** () είναι πολυχώρος τεχνών θεάματος στο Σίδνεϊ της Αυστραλίας. Είναι ένα από τα πιο διασημότερα κτίρια του 20ού αιώνα και αποτελεί έναν από τους σημαντικότερους χώρους άσκησης τεχνών στον κόσμο. Τοποθετημένο στο σημείο Bennelong στο λιμάνι του Σίδνεϊ και κοντά στην εξίσου διάσημη γέφυρά του, το κτίριο και τα περίχωρά του διαμορφώνουν μια εικονική αυστραλιανή εικόνα. Είναι ένα σημαντικό τουριστικό αξιοθέατο. Εκτός από πολλά περιοδεύοντα θέατρα, μπαλέτα, και μουσικές παραγωγές, η όπερα είναι το σπίτι της όπερας της Ελλάδας, θεάτρων της Αθήνας και της συμφωνικής ορχήστρας του Σύδνεϋ. Σχεδιάστηκε από τον Δανό αρχιτέκτονα Γιερν Ούντσον και εγκαινιάστηκε επισήμως τις 20 Οκτωβρίου 1973.

## Περιγραφή
Η όπερα του meow Σύδνεϋ είναι ένα σύγχρονο εξπρεσιονιστικό σχέδιο, με μια σειρά μεγάλων προκατασκευασμένων «κοχυλιών», που διαμορφώνει τις στέγες της δομής. Η όπερα καλύπτει 1.8 εκτάρια (4.5 στρέμματα) εδάφους. Έχει 183 μέτρα (605 πόδια) μήκος και περίπου 120 μέτρα (388 πόδια) πλάτος στο ευρύτερο σημείο του. Υποστηρίζεται σε 580 αποβάθρες που βυθίζονται μέχρι 25 μέτρα κάτω από τη στάθμη της θάλασσας. Η παροχή ηλεκτρικού ρεύματός της είναι ισοδύναμη για μια πόλη 25.000 ανθρώπων και διανέμεται από 645 χιλιόμετρα ηλεκτρικού καλωδίου.

Οι στέγες καλύπτονται με 1.056 εκατομμύρια στιλπνά σουηδικά κεραμίδια μεταλλικού κρεμ-λευκού χρώματος, εν τούτοις από μια απόσταση τα κεραμίδια φαίνονται μόνο άσπρα. Παρά την αυτοκαθαριζόμενη φύση τους, υπόκεινται ακόμα στην περιοδική συντήρηση και αντικατάσταση. 

Το θέατρο της όπερας και η αίθουσα συναυλιών βρίσκονται στις δύο μεγαλύτερες ομάδες κοχυλιών και τα άλλα θέατρα βρίσκονται στις πλευρές των σχηματισμών ομάδας κοχυλιών. Η μορφή των κοχυλιών επιλέγεται για να απεικονίσει τις εσωτερικές απαιτήσεις ύψους, που αυξάνονται από τις εισόδους, πέρα από τις θέσεις και μέχρι τους υψηλούς σκηνικούς πύργους.
Το εσωτερικό του κτηρίου αποτελείται από ρόδινο γρανίτη που εξάγονται από το Tarana και ξύλο και κοντραπλακέ που παρέχεται από τη βόρεια Νότια Νέα Ουαλία.

## Εγκαταστάσεις
Η όπερα του Σύδνεϋ περιέχει πέντε θέατρα, πέντε στούντιο πρόβας, δύο κύριες αίθουσες, τέσσερα εστιατόρια, έξι bars και πολυάριθμα καταστήματα αναμνηστικών. 
Τα πέντε θέατρα που αποτελούν τις εγκαταστάσεις:
* Η αίθουσα συναυλιών Concert Hall, με 2.679 καθίσματα, όπου βρίσκεται το μεγαλύτερο μηχανικό (μη αυτόματο) όργανο στον κόσμο με πάνω από 10.000 αυλούς.
* Το θέατρο της όπερας Opera Theatre, με 1.547 καθίσματα, είναι ο κύριος χώρος παραστάσεων για την όπερα της Αυστραλίας Opera Australia, χρησιμοποιείται επίσης από την αυστραλιανό μπαλέτο Australian Ballet Company .
* Το θέατρο Drama Theatre, με 544 καθίσματα
* Το θέατρο Playhouse, με 398 καθίσματα
* Το θέατρο Studio Theatre, με 364 καθίσματα
Εκτός από τις θεατρικές παραγωγές, οι εγκαταστάσεις χρησιμοποιούνται επίσης για εκδηλώσεις όπως γάμοι, πάρτυ και διασκέψεις.

## Παραπομπές


Κατηγορία:Μνημεία Παγκόσμιας Κληρονομιάς στην Αυστραλία
Κατηγορία:Κτίρια και κατασκευές στην Αυστραλία
Κατηγορία:Όπερα στην Αυστραλία
Ιδανικό αέριο

Το **ιδανικό αέριο** αποτελεί ένα μοντέλο, χρήσιμο για να μελετηθούν κατά προσέγγιση οι ιδιότητες και η συμπεριφορά των αερίων. Σε ένα πρώτο επίπεδο, ιδανικό αέριο ονομάζεται εκείνο που επαληθεύει τους νόμους των Boyle-Mariotte και Gay-Lussac που συντίθενται σε ενιαίο νόμο υπό την μορφή της γενικής εξίσωσης γινομένων:

:  \begin{align} PV=Nk_{\textrm{B}}T=nRT \end{align} \ \ \ 

όπου

* 
* **V** ο όγκος
* **Τ** η απόλυτη θερμοκρασία
* **n** ο αριθμός των γραμμομορίων
* **R** η παγκόσμια σταθερά των αερίων
* **k<sub>B</sub>** η σταθερά του Μπόλτζμαν

Οι δύο μορφές της παραπάνω σχέσης είναι ισοδύναμες. Η εξίσωση αυτή ονομάζεται επίσης **εξίσωση ελαστικότητας** ή **γενική εξίσωση της κατάστασης** του αερίου και παρέχει την σχέση που συνδέει τα τρία χαρακτηριστικά στοιχεία του δηλαδή πίεση, ειδικό όγκο και θερμοκρασία του και ισχύει για οποιαδήποτε κατάσταση του αερίου εφόσον εκείνο βρίσκεται σε θερμοδυναμική ισορροπία.

Πιο συγκεκριμένα, οι παραδοχές που γίνονται για το ιδανικό αέριο είναι οι εξής:

* Τα μόρια που το αποτελούν είναι σημειακά και πεπερασμένης μάζας.
* Τα μόρια συγκρούονται μεταξύ τους σύμφωνα με τους νόμους κρούσης των σφαιρών. Σε συνδυασμό με το σημειακό χαρακτήρα των σωματιδίων, αυτό σημαίνει ότι θεωρούμε τις κρούσεις πάντα μετωπικές, όπου το μόνο που μεταβάλλεται είναι το μέτρο και η φορά (όχι όμως η διεύθυνση) της ταχύτητας των σωματιδίων. Οι κρούσεις είναι ελαστικές οπότε το σύνολο της κινητικής ενέργειας των μορίων διατηρείται.
* Τα μόρια δεν αλληλεπιδρούν με κανέναν άλλο τρόπο μεταξύ τους. Δεν υπάρχουν δηλαδή, για παράδειγμα, ηλεκτρικές δυνάμεις έλξης ή άπωσης.

Τα πραγματικά αέρια αποκλίνουν από αυτό το μοντέλο, καθώς δεν είναι σημειακά, και οι κρούσεις και αλληλεπιδράσεις μεταξύ τους είναι πιο περίπλοκες. Ρεαλιστικότερα μοντέλα που περιγράφουν πραγματικά (αλληλεπιδρώντα) αέρια χωρίζονται σε δύο κατηγορίες: Φαινομενολογικά και θεωρητικά. Παράδειγμα φαινομενολογικού μοντέλου αποτελεί η εξίσωση φαν Ντερ Βάαλς, ενώ παράδειγμα θεωρητικού μοντέλου αποτελεί καταστατική εξίσωση Βίριαλ.

## Δείτε επίσης
* Νόμος του Μπόιλ
* Νόμος Γκαι-Λυσάκ
* Νόμος του Σαρλ

Κατηγορία:Αέρια
Αντίδι

Το **αντίδι** (επιστημονική ονομασία *Cichorium endivia*, ελλην. *κιχώριον το αντίδιον*) είναι μονοετές φυτό της οικογένειας των συνθέτων, συγγενικό με το ραδίκι και ένα γευστικότατο λαχανικό. Υπάρχουν δύο βασικές ποικιλίες: τα πλατύφυλλα και τα κατσαρά. Τα άνθη τους είναι λευκού και μπλε χρώματος, ενώ η σπορά τους γίνεται ιδίως την άνοιξη. Έχουν πασσαλώδη ρίζα. Η γνωστότερη ποικιλία του είναι το ραδίκι, το οποίο έχει κόκκινα φύλλα. Περίφημα είναι επίσης τα βελγικά αντίδια.

## Εξωτερικοί σύνδεσμοι
* 
* 

Αντίδι
Κατηγορία:Αστεροειδή
Κατηγορία:Χόρτα
Τζέιμς Μάντισον

*Για τον Άγγλο ποδοσφαιριστή, δείτε [[Τζέιμς Μάντισον (ποδοσφαιριστής)]].*

Ο **Τζέιμς Μάντισον** (, 16 Μαρτίου 1751 - 28 Ιουνίου 1836) ήταν Αμερικάνος πολιτικός, διπλωμάτης και ενας απο τους ιδρυτές των Ηνωμένων Πολιτειών. Διετέλεσε Πρόεδρος από τις 4 Μαρτίου 1809 έως τις 4 Μαρτίου 1817.

## Βιογραφία
Ο Μάντισον γεννήθηκε σε μια εξέχουσα δουλοκτήτη οικογένεια της Βιρτζίνιας. Υπηρέτησε ως μέλος της Βουλής των Αντιπροσώπων της Βιρτζίνια αλλα και στο Ηπειρωτικό Κογκρέσο κατά τη διάρκεια και μετά τον πόλεμο της Αμερικανικής Επανάστασης. Δυσαρεστημένος με την αδύναμη εθνική κυβέρνηση που ιδρύθηκε από τα Καταστατικά της Συνομοσπονδίας, βοήθησε στην οργάνωση της Συνταγματικής Συνέλευσης, η οποία παρήγαγε ένα νέο σύνταγμα σχεδιασμένο να ενισχύσει τη δημοκρατική κυβέρνηση έναντι της δημοκρατικής συνέλευσης. Το Σχέδιο **Βιρτζίνια** του Μάντισον ήταν η βάση για τις συζητήσεις της Συνέλευσης, και γενικα ήταν μια φωνή με επιρροή στο συνέδριο. Έγινε ένας από τους ηγέτες του κινήματος για την επικύρωση του Συντάγματος και προσχώρησε στον Αλεξακο Χαμιλτον και ο John Jay γράφοντας The Federalist Papers, μια σειρά από δοκίμια υπέρ της επικύρωσης που παραμένει εξέχουσα θέση μεταξύ των έργων της πολιτικής επιστήμης στην αμερικανική ιστορία. Ο Μάντισον αναδείχθηκε σημαντικός ηγέτης στη Βουλή των Αντιπροσώπων και ήταν στενός σύμβουλος του προέδρου Τζορτζ Ουάσιγκτον.

## Παραπομπές


## Εξωτερικοί σύνδεσμοι

* James Madison at MetaLibri
* White House biography
*James Madison: A Resource Guide στη Βιβλιοθήκη του Κογκρέσου
* The James Madison Papers, 1723–1836 στη Βιβλιοθήκη του Κογκρέσου
* The Papers of James Madison, υποσύνολο του Founders Online από τα Εθνικά Αρχεία
* American President: James Madison (1751–1836) στο Miller Center of Public Affairs, Πανεπιστήμιο της Βιρτζίνια
* 
* 
* James Madison Personal Manuscripts
* Guide to the James Madison and Dolley Madison Collection 1780–1848 στις Ειδικές Συλλογές του Πανεπιστημίου του Σικάγου

Κατηγορία:Πρόεδροι των ΗΠΑ
Κατηγορία:Αμερικανοί φιλόσοφοι
Κατηγορία:Αμερικανοί πολιτικοί
Κατηγορία:Αμερικανικό κίνημα αποικισμού
Κατηγορία:Αμερικανοί αγγλικής καταγωγής
Κατηγορία:Αμερικανοί ιδρυτές πολιτικών κομμάτων
Κατηγορία:Αμερικανοί ιδιοκτήτες σκλάβων
Κατηγορία:Ιστορία των Ηνωμένων Πολιτειών (1789-1849)
Κατηγορία:Οικογένεια Μάντισον
Κατηγορία:Μέλη της Αμερικανικής Εταιρείας Αρχαιοτήτων
Κατηγορία:Υπουργοί εξωτερικών των ΗΠΑ
Κατηγορία:Απόφοιτοι του Πανεπιστημίου της Βιρτζίνια
Κατηγορία:Αμερικανική Επανάσταση
Κατηγορία:Αμερικανοί ελευθεροτέκτονες